5) Et Jüri unistab ka olemasoleva kukutamisest siis pakun tutvumiseks ka enda unistuse. Nõus Jüriga et praeguse põhiseaduse alusel uut riiki luua ei saa (ega tohigi!). Samuti nõus et võimuklikk ja samal viisil nende tõenäolised vahetajad ise mingeid muutusi läbi ei vii ega anna ka võimu rahvale. Ka mina näen ainust lahendit RIIGIPÖÖRDES (Jüril tagasihoidlikult MASSILIIKUMINE), mitte paleepöördes. Aluseks peab tõesti saama uus põhiseadus. Kuid selle täpsustusega et siis peaks rahvas läbi hääletama  KÕIK põhialuste võimalused, mitte aga peidetud mürgihernestega ühepajatoidu tervikuna. Põhiküsimuseks peaks olema riigivõimu kuuluvus: kas ÜHELE (kuningas), MITMELE (klikk) või KÕIGILE (rahvas). Kui rahvas valib nt kuningavõimu siis edasine hääletus oleks juba alusetu sest ainuvõimu korral otsustab juba kuningas mis ja kuidas. Valides kliki peab rahvas järgnevalt täpsustama keda ja kuidas ta tahab ennast petma. Kui rahvas valib aga rahvavõimu siis on ette välistatud igasugused erakonnad ja muu sahkermahker  nagu tegelikkust moonutavad ning ennastsöövad poliitilised altkäemaksud. Hädavajalik oleks siis ka halduskorralduse muutmine. Inimesed peavad saama õiguse ise moodustada külasid ja valdu ja külakondi, samuti maakondi kui nende järele mõned vallad leiavad olevat vajaduse. Üleriigiline valitsus vaid TÄIDAKS omavalitsuste ülesandeid mille täitmiseks eraldavad omavalitsused ka raha. Üldriiklikud otsused võetaks vastu 2 voorus, ühes oleks igal vallal (/linnal) 1 hääl, teises võrdeliselt maksumaksjatega. Otsuse  vastuvõtuks on vaja 50% + 1 hääl kummaski voorus. Nii saaks Ruhnu (või Abruka) vastu seista Tallina ülemvõimule ja Tallin saaks end kaitsta paljude pisikeste ülbikute soovidele.  Ei hakka siin rohkem unistusi üles kütma, seda oleks arukas teha juba teel iseseisvumisele ning kui uus põhiseadus tõuseks ka päevakorda. Võin pisiasjades olla Jüriga vastasarvamusel kuid igatahes olen taga sama meelt et võim iseseisvas Eestis peab kuuluma RAHVALE!